KIRJALLINEN KYSYMYS E-3404/02 esittäjä(t): Camilo Nogueira Román (Verts/ALE),José Mendiluce Pereiro (PSE)ja Daniel Cohn-Bendit (Verts/ALE) komissiolle. Prestigen öljyvuodon aiheuttama ympäristökatastrofi.



Virallinen lehti nro 161 E , 10/07/2003 s. 0085 - 0086



KIRJALLINEN KYSYMYS E-3404/02 esittäjä(t): Camilo Nogueira Román (Verts/ALE),José Mendiluce Pereiro (PSE)ja Daniel Cohn-Bendit (Verts/ALE) komissiolle (29. marraskuuta 2002) Aihe: Prestigen öljyvuodon aiheuttama ympäristökatastrofi 13. marraskuuta öljysäiliöalus Prestige joutui erittäin vakavaan onnettomuuteen Galician rannikon edustalla. Onnettomuuden aiheuttama öljyvuoto, joka saattaa jatkua vieläkin, on aiheuttanut Espanjassa ja Euroopassa valtavan ympäristökatastrofin sekä yhteiskunnallisen ja taloudellisen katastrofin. Vastaavissa tapauksissa (aiemmin haaksirikkoutuneita aluksia ovat Urquiola vuonna 1976, Amoco Cádiz vuonna 1978, Casón vuonna 1987, Aegean Sea vuonna 1992, Braer vuonna 1993, Sea Empress vuonna 1996 ja Erika vuonna 1999) Euroopan unioni on laatinut useita asiakirjoja. Kaikesta päätellen turvallisuutta ei kuitenkaan pystytä takamaan riittävästi öljyn merikuljetukselle annetuilla rajoituksilla. Mihin toimiin komissio aikoo ryhtyä Prestigen katastrofin jälkeen parantaakseen meriturvallisuutta ja korjatakseen niitä välittömiä haittavaikutuksia, joita öljyvuoto aiheuttaa ympäristölle, taloudelle ja yhteiskunnalle? Loyola de Palacion komission puolesta antamayhteinen vastauskirjallisiin kysymyksiin E-3362/02 ja E-3404/02 (24. tammikuuta 2003) Kuten parlamentin jäsenet muistuttavat, Bahama-saarten lipun alla liikennöivän öljysäiliöalus Prestigen haaksirikko Galician rannikolla aiheutti valtavan ekologisen katastrofin, jonka laajuutta ei vielä pystytä arvioimaan. Komissio tarjosi kansallisille viranomaisille apuaan kuten Erikan haaksirikonkin yhteydessä ja toi lisäksi suuren yleisön tietoisuuteen raskaan polttoöljyn merikuljetusten aiheuttamat vaarat tavoitteenaan ryhtyä tarmokkaisiin toimiin unionin rannikkoseutujen suojelun parantamiseksi. Komission ja tällaisista katastrofeista vastaavien kansallisten rakenteiden välinen pilaantumisen torjuntaa koskeva avunantojärjestelmä mahdollisti yhteisön tasolla saatavilla olevien voimavarojen välittömän liikkeellepanon. Sen ansiosta Espanjan, Ranskan ja Portugalin viranomaiset saivat nopeasti apua pilaantumisen torjuntaan muun muassa alusten ja muiden erityisvarusteiden muodossa. Lisäksi komissio on valmis osallistumaan onnettomuuden koskettaman rannikon pilaantumisen vaikutuksia koskevan arvioinnin rahoittamiseen. Komissio laati ja hyväksyi erittäin pikaisesti, 3. joulukuuta 2002, tiedonannon toimenpiteistä, joihin olisi ryhdyttävä öljysäiliöalus Prestigen onnettomuuden jälkeen(1). Liikenneneuvosto hyväksyi 6. joulukuuta 2002 päätelmät, joissa tuetaan komission aloitteita tällaisten katastrofien toistumisen estämiseksi ja sen seurausten torjumiseksi. Komissio antoikin 20. joulukuuta 2002 asetusehdotuksen, jolla kielletään raskasöljyjen kuljettaminen yksirunkoisilla säiliöaluksilla EU:n satamista ja satamiin ja nopeutetaan yksirunkoisten öljysäiliöalusten korvaamista kaksoisrungolla varustetuilla säiliöaluksilla(2), ja se on tällä hetkellä Euroopan parlamentin ja neuvoston käsiteltävänä. Lisäksi komissio aikoo myöntää erityisiä tukia aiheutuneiden vahinkojen korvaamiseksi. Vaikka komissio korostaakin, että vahingot on ensisijaisesti korvattava kansainvälisin keinoin ja etenkin öljyn aiheuttamien pilaantumisvahinkojen kansainvälisestä korvausrahastosta, se on jo ryhtynyt toimiin auttaakseen espanjalaisia kalastajia selviämään tilanteesta. Neuvosto antoi sitä varten 20. joulukuuta 2002 asetuksen erityistoimenpiteistä, joiden tarkoituksena on edistää öljysäiliöalus Prestigestä vuotaneen öljysaasteen vahingoittamien kalastusmahdollisuuksien ja vesiviljelylaitosten palauttamista ennalleen(3). Euroopan unionin solidaarisuusrahastoon puolestaan voidaan turvautua, jos komissio katsoo asetuksessa määriteltyjen käyttöedellytysten toteutuvan (etenkin alueellinen kriteeri)(4). Myös koheesiorahastoa voidaan käyttää. Ympäristöhankkeita voidaan esittää komissiolle tuen saamiseksi katastrofin vaikutusten torjumiseen Espanjalle vuosiksi 20002006 myönnetystä kokonaissummasta. Kööpenhaminassa 12. ja 13. joulukuuta 2002 kokoontunut Eurooppa-neuvosto tunnusti tähän liittyen komission nopean toiminnan asiassa ja oli tyytyväinen komission toimiin onnettomuuden seurauksiin vastaamiseksi nykyisten rahoitusnäkymien puitteissa ja sen aikomukseen selvittää uusien aloitteiden tarve. (1) KOM(2002) 681 lopullinen. (2) KOM(2002) 780 lopullinen. (3) Asetus (EY) N:o 2372/2002, annettu 20. joulukuuta 2002 (EYVL L 358, 31.12.2002). (4) Neuvoston asetus (EY) N:o 2012/2002, annettu 11. marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002).